News Update: ไบเดน ลงนามกฎหมายลดเงินเฟ้อ มูลค่า $4.3 แสนล้าน เร่งทำคะแนนก่อนเลือกตั้งกลางเทอม เน้นขึ้นภาษีบ.ใหญ่ ลงทุนพลังงานสะอาด-เฮลท์แคร์ - FINNOMENA
ปธน.โจ ไบเดน ลงนามในร่างกฎหมายควบคุมเงินเฟ้อสหรัฐฯ ด้วยงบประมาณทั้งหมด 430,000 ล้านดอลลาร์ โดยจะเน้นขึ้นภาษี รวมถึงลงทุนพลังงานสะอาดและเฮลท์แคร์ นี่เป็นการเคลื่อนไหวสำคัญก่อนการเลือกตั้งกลางเทอมในเดือน พ.ย.
17 ส.ค. 2565

ปธน.โจ ไบเดน ลงนามในร่างกฎหมายควบคุมเงินเฟ้อสหรัฐฯ ด้วยงบประมาณทั้งหมด 430,000 ล้านดอลลาร์ โดยจะเน้นขึ้นภาษี รวมถึงลงทุนพลังงานสะอาดและเฮลท์แคร์ นี่เป็นการเคลื่อนไหวสำคัญก่อนการเลือกตั้งกลางเทอมในเดือน พ.ย.
ไบเดนกล่าวว่า กฎหมายนี้จะทำให้ชาวอเมริกันชนะ นี่เป็นการส่งต่อความก้าวหน้าและความเจริญรุ่งเรืองให้กับครอบครัวชาวอเมริกัน
เมื่อไม่กี่สัปดาห์ก่อน ร่างกฎหมายดังกล่าวที่เรียกว่า พ.ร.บ.ควบคุมเงินเฟ้อ (Inflation Reduction Act) ยังไม่เป็นรูปร่าง ต่อมาสภาผู้แทนราษฎรได้ผ่านร่างกฎหมายในวันที่ 12 ส.ค. ด้วยเสียงโหวต 220 ต่อ 207 เสียง และเมื่อวันที่ 7 ส.ค. วุฒิสภาลงมติอนุมัติ โดยไม่มีสมาชิกรีพับลิกันคนใดโหวตรับรอง
ไบเดนยังกล่าวโจมตีพรรคคู่แข่งด้วยว่า ในช่วงเวลาแห่งประวัติศาสตร์นี้ พรรคเดโมแครตอยู่ข้างชาวอเมริกัน ขณะที่สมาชิกพรรครีพับลิกันทุกคนเลือกเข้าข้างผลประโยชน์พิเศษ รีพับลิกันต่อต้านการแก้ปัญหาวิกฤตสภาพภูมิอากาศ การลดต้นทุนด้านพลังงาน รวมถึงการสร้างงานที่มีรายได้ดีสำหรับชาวอเมริกัน
แผนดังกล่าวรวมถึงการใช้จ่ายด้านสภาพอากาศและพลังงานครั้งประวัติการณ์ที่ 369,000 ล้านดอลลาร์ ซึ่งคาดว่าจะลดการปล่อยคาร์บอนของสหรัฐฯ ลงประมาณ 40% ภายในปี 2030 รวมถึงจัดสรรเงิน 64,000 ล้านดอลลาร์ในการขยาย พ.ร.บ.การดูแลด้านสุขภาพเพื่อลดต้นทุนค่าประกันภัย
นอกจากนี้ยังมีการปฏิรูปการกำหนดราคายาที่ต้องสั่งโดยแพทย์ โดยร่างกฎหมายดังกล่าวจะช่วยให้โปรแกรมประกันสุขภาพของรัฐบาลสามารถเจรจาราคายา 100 ชนิดในทศวรรษหน้า โดยคาดว่าจะใช้งบประมาณอยู่ที่ 265,000 ล้านดอลลาร์
ร่างกฎหมายจะกำหนดภาษีทางเลือกนิติบุคคลขั้นต่ำ 15% มุ่งเป้าไปที่บริษัทที่ร่ำรวยซึ่งสามารถลดภาระภาษีได้ต่ำกว่าอัตรา 21% นอกจากนี้ยังจะใช้เงิน 80,000 ล้านดอลลาร์ในการบังคับใช้ภาษีและการปฏิบัติตามข้อกำหนดของ IRS ที่ประมาณการว่าจะสร้างรายได้ถึง 124,000 ล้านดอลลาร์
อ้างอิง:
https://www.bloomberg.com/news/articles/2022-08-16/biden-signs-tax-climate-bill-marking-long-sought-democratic-win?sref=e4t2werz#xj4y7vzkg 
https://www.cnbc.com/2022/08/12/house-to-vote-on-inflation-reduction-act-tax-and-climate-bill.html 
https://www.moneyandbanking.co.th/article/news/usa-law-weather-health-tax-130865 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
สหรัฐฯ
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA